**KĖDAINIŲ BENDRUOMENĖS SOCIALINIO CENTRO METINĖ VEIKLOS ATASKAITA UŽ 2019 M.**

**I SKYRIUS**

**BENDRA INFORMACIJA APIE ĮSTAIGĄ**

Kėdainių bendruomenės socialinis centras, kodas 261657450, adresas P. Lukšio g. 16, Kėdainiai. Įstaiga įkurta 2002 m. liepos 1 d. Kėdainių rajono savivaldybės tarybos sprendimu „Dėl Kėdainių bendruomenės socialinio centro steigimo“ 2002 m. kovo 22 d. Nr. 34. Veiklos rūšis: Pagrindinė veikla: 853200 - Socialinio darbo veikla, nesusijusi su apgyvendinimu. Papildomos veiklos: 853100 - Socialinio darbo veikla, susijusi su apgyvendinimu. Vadovas: Rūta Kaupienė.

**II SKYRIUS**

**ĮSTAIGOS VEIKLOS REZULTATAI**

**Pagalbos namuose padalinys**

Pagalbos į namus paslaugos – tai asmens namuose teikiamos paslaugos, kurios padeda asmeniui ar šeimai tvarkytis buityje ir dalyvauti visuomenės gyvenime. Pagalbos į namus paslaugas apima: maisto ruošimas, maitinimas; namų tvarkymas; įvairūs ūkio darbai; bendravimas ir konsultavimas; pavedimų vykdymas; medicininės priežiūros organizavimas; pagalba rūpinantis asmenine higiena.

Pagalbos namuose gavėjų skaičius per 2019 m.:

|  |  |  |  |  |  |
| --- | --- | --- | --- | --- | --- |
| 2019 m. | Paslaugų gavėjai | Amžiaus grupės | | | Viso: |
|  | 30-59 m. | 60-85 m. | 85 ir vyresni |  |
| Moterys: | 10 | 82 | 52 | 144 |
| Vyrai: | 12 | 23 | 4 | 39 |
| Viso: | 22 | 105 | 56 | 183 |

**Dienos socialinės globos paslaugos asmens namuose** – tai asmeniui teikiama kompleksinė, nuolatinė specialistų (t. y. lankomosios priežiūros specialisto ir socialinio darbuotojo padėjėjo) priežiūra dienos metu. Paslaugos teikiamos asmeniui su sunkia negalia, neturinčiam, neįgijusiam ar praradusiam gebėjimus ir galimybes savarankiškai gyventi ir pasirūpinti savimi. Dienos socialinės globos gavėjai yra suaugę asmenys su sunkia negalia bei senyvo amžiaus asmenys su sunkia negalia.

Dienos socialinės globos gavėjų skaičius per 2019 m.:

|  |  |  |  |
| --- | --- | --- | --- |
| 2019 m. | Paslaugos teiktos | Paslaugos nutrauktos | Paslaugos paskirtos |
| Senyvo amžiaus asmenys su negalia | 33 | 5 | 12 |
| Suaugę asmenys su negalia | 15 | - | 2 |
| Viso: | 48 | 5 | 14 |

**Integrali pagalba (dienos socialinė globa ir slauga) asmens namuose** - tai visuma paslaugų, kuriomis asmeniui teikiama kompleksinė, nuolatinės specialistų priežiūros reikalaujanti pagalba dienos metu asmens namuose. Integralios pagalbos namuose paslaugų teikimas pradėtas 2017 m. vasario 1 d. ir yra finansuojamas iš ES struktūrinių fondų paramos lėšų.

Integralios pagalbos namuose gavėjų skaičius per 2019 m**.:**

|  |  |  |  |
| --- | --- | --- | --- |
| 2019 m. | Paslaugos teiktos | Paslaugos nutrauktos | Paslaugos paskirtos |
| Senyvo amžiaus asmenys su negalia | 20 | - | 4 |
| Suaugę asmenys su negalia | 10 | 1 | 1 |
| Viso: | 30 | 1 | 5 |

**Socialinių paslaugų neįgaliesiems padalinys**

Teikti suaugusiems neįgaliesiems ir pensinio amžiaus asmenims kokybiškas, visiems prieinamas bendrąsias ir specialiąsias socialines paslaugas, padėti tobulėti paslaugų gavėjų asmenybei, skatinti kruopštumą, susikaupimą, savęs vertinimą, išsikalbėjimą, padėti pažinti savo jausmus, varginančių problemų priežastis, gebėti išvengti blogų nuotaikų, atkurti ir palaikyti asmeninius socialinius ir savarankiško gyvenimo įgūdžius, skatinti integraciją į bendruomenę, taip gerinti paslaugų gavėjų gyvenimo kokybę.

Socialinės paslaugos teikiamos socialinių paslaugų neįgaliesiems padalinyje:

|  |  |  |
| --- | --- | --- |
| Teikiamos paslaugos | Asmenų skaičius per 2019 metus | Paslaugų skaičius per 2019 metus |
| Kirpimas | 1299 | 1426 |
| Masažas | 85 | 814 |
| Kineziterapija (per 2 š. m. ketvirčius) | 51 | 181 |
| Aprūpinimas techninės pagalbos priemonėmis | 587 | 941 |
| Socialinės paslaugos (epizodinės, tarpininkavimas, atstovavimas ir kt.) | 518 | 518 |
| Bendrosios ir dienos socialinės globos paslaugos institucijoje | 128 | 2775 |
| Bendrosios praktikos slaugytojo paslaugos | 610 | 610 |
| Asmenų gebėjimo pasirūpinti savimi ir priimti kasdieninius sprendimus vertinimas (pervertinimas) | 57 | 76 |
| Asmens veiklos ir gebėjimo dalyvauti įvertinimas  (per 2 š. m. ketvirčius) | 44 | 44 |
| Viso paslaugas gavo 3379 asmenys. Viso suteiktos 7385 vnt. socialinės paslaugos. | | |

**Paslaugų socialinės rizikos asmenims padalinys**

Darbo su socialinės rizikos asmenimis tikslas: socialiai pažeidžiamų asmenų laikinas prieglobstis ir socialinė adaptacija, rūpinimasis žmogumi, jo pasirinkimo galimybių didinimas, efektyvi pagalba, taip gerinant paslaugų gavėjų gyvenimo kokybę.

Laikino apgyvendinimo paslauga teikiama Kėdainių miesto ir rajono gyventojams: išėjusiems iš įkalinimo, socialinės bei psichologinės reabilitacijos įstaigų, pataisos namų, praradusiems ar niekada neturėjusiems nuosavo būsto, dėl smurto ar kitos prievartos priverstiems laikinai pasitraukti iš gyvenamosios vietos.

Laikino apgyvendinimo paslaugų gavėjai per 2019 m.:

|  |  |  |  |  |
| --- | --- | --- | --- | --- |
| Paslaugų gavėjai | Amžiaus grupės | | | Viso: |
| Iki 30 m. | 31-59 m | 60-85 m. |  |
| Moterys: | - | 6 | 9 | 15 |
| Vyrai: | 3 | 23 | 15 | 41 |
| **Viso:** | 3 | 29 | 24 | 56 |

Paslaugos teiktos laikino apgyvendinimo paslaugos gavėjams per 2019 m.:

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  | | Paslaugos rūšies pavadinimas | | | | | | | | | | | | | |
| Informavimas, konsultavimas | Tarpininkavimas ir atstovavimas | Maitinimo organizavimas | | Aprūpinimas būtiniausiais rūbais ir avalyne | Transporto organizavimas | Sociokultūrinės paslaugos | Asmens higienos paslaugų organizavimas | Socialinių įgūdžių ugdymas ir palaikymas | Intensyvi krizių įveikimo pagalba | Apsipirkimo paslauga | Skalbimo paslauga | Maudymosi paslauga laikino apnakvindinimo gyventojams | Kitos bendrosios socialinės  paslaugos | Laikino apnakvindinimo paslauga | Laikino apgyvendinimo |
| 410 | 323 | 59 | | 358 | 158 | 6 | 132 | 507 | 2 | 1354 | 891 | 1576 | 926 | 920 | 56 |

**III SKYRIUS**

**ŽMOGIŠKŲJŲ IŠTEKLIŲ VALDYMAS**

Kėdainių bendruomenės socialinio centro etatų sąrašas 2019 m.: administracija – 4,25 etato, ūkio skyrius – 7,5 etato, paslaugų socialinės rizikos asmenims padalinys – 6,5 etatų, socialinių paslaugų neįgaliesiems padalinys – 16,25 etato, pagalbos namuose padalinys – 40,1 etato. Viso: 74,6 etatai.

Integralios pagalbos teikimas į namus Kėdainių rajone - 8 etatai.

Darbuotojų kvalifikacijos tobulinimas per 2019 metus: Centre dirba 85 darbuotojai, iš jų 68 darbuotojai dalyvavo mokymuose ir išklausė 1847 ak. val. Savo kvalifikaciją kėlė apie  87 proc. įstaigos darbuotojų.

**IV SKYRIUS**

**FINANSINIŲ IŠTEKLIŲ VALDYMAS**

Informacija apie įstaigos išlaidas per 2019 m.

|  |  |  |  |  |
| --- | --- | --- | --- | --- |
| Eil. Nr. | Išlaidų pavadinimas | Patvirtintas planas (tūkst. Eur) | Gauti asignavimai (tūkst. Eur) | Kasinės išlaidos (tūkst. Eur) |
| 1. | Darbo užmokestis | 602,6 | 602,3 | 602,3 |
| 2. | Socialinio draudimo įmokos | 9,1 | 9,0 | 9,0 |
| 3. | Medikamentai ir medicinos paslaugų įsigijimo išlaidos | 0,5 | 0,4 | 0,4 |
| 4. | Ryšių paslaugų įsigijimo išlaidos | 0,9 | 0,8 | 0,8 |
| 5. | Transporto išlaikymo ir transporto paslaugų įsigijimo išlaidos | 4,3 | 4,3 | 4,3 |
| 6. | Aprangos ir patalynės įsigijimo išlaidos | 0,5 | 0,5 | 0,5 |
| 7. | Komandiruočių išlaidos | 0,2 | 0,1 | 0,1 |
| 8. | Materialiojo turto paprastojo remonto išlaidos | 9,4 | 9,4 | 3,8 |
| 9. | Kvalifikacijos kėlimo išlaidos | 0,5 | 0,5 | 0,5 |
| 10. | Komunalinių paslaugų įsigijimo išlaidos | 19,3 | 19,3 | 19,3 |
| 11. | Informacinių technologijų prekių ir paslaugų įsigijimo išlaidos | 2,5 | 2,5 | 2,5 |
| 12. | Kitų prekių ir paslaugų įsigijimo išlaidos | 21,5 | 21,5 | 21,5 |
| 13. | Darbdavių socialinė parama | 1,6 | 1,4 | 1,4 |
| 14. | Socialinės ir kitos išmokos | 162,9 | 146,7 | 146,7 |
| 15. | Materialiojo ir nematerialiojo turto įsigijimo | 0,8 | 0,7 | 0,7 |
|  | Iš viso: | 836,6 | 819,4 | 819,4 |

Pajamos už suteiktas paslaugas įstaigoje per 2019 m.

|  |  |  |  |
| --- | --- | --- | --- |
| Lėšų likutis metų pradžioje (tūkst. Eur) | Gauta įmokų per metus  (tūkst. Eur) | Panaudota per metus (tūkst. Eur) | Lėšų likutis metų pabaigoje (tūkst. Eur) |
| 0,0 | 20,7 | 19,9 | 0,8 |

Centras vykdo socialinės paramos programą, kuriai įgyvendinti buvo skirta 163,4 tūkst. Eur., panaudota – 147,1 tūkst. Eur.

Įstaigos įsiskolinimai 2019 m. gruodžio 31 d.: už darbo užmokestį ir mokesčius įsiskolinimų nėra, komunalinės paslaugos: 0,3 tūkst. Eur., kitų prekių ir paslaugų įsigijimo išlaidos: 0,1 tūkst. Eur. Viso: 0,4 tūkst. Eur.

2019 m. tęsiamas ES projektas „Integralios pagalbos teikimas į namus Kėdainių rajone“. Sutartis pratęsta iki 2020 m. kovo 15 d. gauta papildomai 46,8 tūkst. Eur. lėšų.

Įsigyta ilgalaikio turto už 0,7 tūkst. Eur., nurašyta – 0,8 tūkst. Eur.

Per 2019 m. gauta paramos lėšų 0,4 tūkst. Eur., parama natūra – 0,2 tūkst. Eur.

**V SKYRIUS**

**ĮSTAIGOS PARTNERYSTĖS IR BENDRADARBIAVIMO VALDYMAS**

Centras organizuodamas ir vykdydamas savo veiklas, projektus bendradarbiaujama su Kėdainių rajono savivaldybės administracija, Kėdainių rajono savivaldybės Socialinės paramos skyriumi, Kėdainių rajono seniūnijomis. Siekiant stiprinti socialinę partnerystę, kartu rengiant renginius, parodas, dalinantis informaciją, siekiant užtikrinti kokybišką paslaugų teikimą bendradarbiaujama su Kėdainių parapijos Klebonija, Neįgaliųjų nevyriausybinėmis organizacijomis ir kt.

Plėtojant bendravimą ir bendradarbiavimą per 2019 m. buvo pasirašyta 7 naujos sutartys.

Dalyvaujant projektinėje veikloje per 2019 m. buvo vykdomas projektas „Integralios pagalbos į namus teikimas Kėdainių rajone“. Projekto tikslas – kokybiškų integruotos pagalbos paslaugų (socialinės globos ir slaugos) plėtra namuose, sudarant palankias sąlygas asmeniui kuo ilgiau savarankiškai ir visavertiškai gyventi bendruomenėje, namuose.

Per 2018 – 2019 m. dalyvauta projekte „Savanorystei ir darbui TAIP“. Projekto tikslas – sukurti palankias sąlygas vyresnio amžiaus asmenims įsitraukti į savanorišką veiklą ir paskatinti juos išlikti aktyviems darbo rinkoje.

2019 m. pradėta dalyvauti VŠĮ Valakupių reabilitacijos centro vykdomame ir Europos Sąjungos struktūrinių fondų lėšų finansuojamame projekte „Socialinių paslaugų kokybės gerinimas, taikant EQUASS kokybės sistemą“ (Nr. 08.4.1-ESFA-V-421-01-0001). Projekto tikslas: didinti Lietuvos socialinių paslaugų kokybę, taikant Savanoriškos Europos socialinių paslaugų kokybės sistemos (Voluntary European Quality Framework for Social Services) reikalavimus.

**VI SKYRIUS**

**ĮSTAIGOS PROBLEMOS, JŲ SPRENDIMAS**

Centre, socialinių paslaugų neįgaliesiems padalinyje teikiamos dienos socialinės globos paslaugos suaugusiems neįgaliems asmenims turintiems proto negalią. Kokybiškam šių paslaugų teikimui trūksta 1 miegamojo kambario, patalpos priemonėms sandėliuoti. Dienos socialinės globos paslaugos teikiamos 16 asmenų (su sunkia negalia), bendrosios socialinės paslaugos teikiamos 35 asmenims (užimtumo specialisto, bendravimo, konsultavimo, sociokultūrinės paslaugos ir kt.). Centre įsikūrusi nevyriausybinė neįgaliųjų organizacija – Kėdainių rajono paraplegikų asociacija. Perkeliant šią nevyriausybinę neįgaliųjų organizaciją į kitas patalpas būtų išspręsta patalpų stokos problema, būtų kokybiškai teikiamos dienos socialinės globos paslaugos asmenims turintiems sunkią proto negalią.

Kreipėmės į Kėdainių rajono savivaldybės administraciją, sprendžiant neįgaliųjų nevyriausybinės organizacijos perkėlimo klausymą į kitas patalpas, taip pat raginome nevyriausybinės organizacijos pirmininkę reikšti iniciatyvą ieškant tinkamų patalpų savo organizacijos veikloms vykdyti.

Direktorė Rūta Kaupienė